5. pielikums
iepirkuma “Starppilsētu elektroautobusu piegāde”
(identifikācijas Nr. TA 2026/29) nolikumam
PRETENDENTA APLIECINĀJUMS
par iepirkuma līguma noslēgšanas nosacījumu
__________ (pretendenta nosaukums), reģistrācijas Nr. __________, juridiskā adrese: __________ (turpmāk – “Pretendents”), tā __________ (amats, vārds, uzvārds) personā, kurš rīkojas uz statūtu / pilnvaras pamata, iesniedzot piedāvājumu akciju sabiedrības “TALSU AUTOTRANSPORTS”, reģistrācijas Nr. 40003009139 (turpmāk – “Pasūtītājs”), iepirkumā “Starppilsētu elektroautobusu piegāde”, identifikācijas Nr. TA 2026/29 (turpmāk – “Iepirkums”), apliecina, ka:
1.	Pretendents ir iepazinies ar Iepirkuma nolikuma 1.5.–1.7. punktu un saprot, ka Iepirkums tiek veikts, lai Pasūtītājs varētu pretendēt uz Modernizācijas fonda finansējumu konkursā “Sabiedriskā transporta dekarbonizācija un saistītās uzlādes infrastruktūras attīstība”, un ka iepirkuma līguma noslēgšana ir atkarīga no šā finansējuma piešķiršanas Pasūtītājam.
2.	Pretendents piekrīt, ka Pasūtītājs iepirkuma līgumu noslēdz tikai pēc tam, kad SIA “Vides investīciju fonds” ir pieņēmusi lēmumu par Pasūtītāja projekta iesnieguma apstiprināšanu un Pasūtītājs ir noslēdzis projekta līgumu, un tikai tad, ja piešķirtais finansējums aptver Iepirkuma priekšmetu.
3.	Pretendents atzīst, ka Iepirkuma nolikums ir uzaicinājums iesniegt piedāvājumus, ka Pasūtītāja lēmums par Iepirkuma rezultātiem nav Pretendenta piedāvājuma akcepts un nerada Pasūtītājam pienākumu noslēgt līgumu, pasūtīt preces vai veikt maksājumus, un ka iepirkuma līgums ir noslēgts tikai ar brīdi, kad abas puses to ir parakstījušas.
4.	Pretendents piekrīt, ka Pasūtītājs ir tiesīgs pārtraukt Iepirkumu jebkurā brīdī līdz iepirkuma līguma noslēgšanai, tostarp tad, ja līdz Iepirkuma nolikuma 1.7. punktā noteiktajam termiņam finansējuma nosacījums nav iestājies vai projekta iesniegums ir noraidīts.
5.	Pretendents apliecina, ka Iepirkuma pārtraukšanas, iepirkuma līguma nenoslēgšanas vai finansējuma nosacījuma neiestāšanās gadījumā tas nepieprasīs no Pasūtītāja zaudējumu, piedāvājuma sagatavošanas izdevumu, negūtās peļņas vai cita veida atlīdzību un necels pret Pasūtītāju prasījumus, kas pamatoti ar piedāvājuma iesniegšanu, Pasūtītāja lēmumu par Iepirkuma rezultātiem vai sarunām Iepirkuma ietvaros.
6.	Pretendenta piedāvājums ir spēkā 12 (divpadsmit) mēnešus no piedāvājumu iesniegšanas termiņa beigām. Pretendents apzinās, ka Pasūtītājs var lūgt piedāvājuma derīguma pagarinājumu, un ka Pretendenta atteikums to pagarināt izbeidz piedāvājuma spēku bez sekām abām pusēm.
7.	Šis apliecinājums ir Pretendenta piedāvājuma neatņemama sastāvdaļa un ir saistošs Pretendentam visu piedāvājuma derīguma laiku.
Pretendenta vārdā:
______________________________
(vārds, uzvārds)
(amats)
__________, 2026. gada ___. __________
Dokuments parakstāms ar drošu elektronisko parakstu.




